ચીનનાં અખબારોએ તો પોતાના તંત્રીલેખમાં ચીનના મનોભાવનો ઉલ્લેખ કરતાં કહ્યું છે કે ભારતના ઓવરસીઝ પોર્ટ ઈન્વેસ્ટમેન્ટ્સ માટે ચીને હંમેશાં હકારાત્મક વલણ રાખ્યું છે, પરંતુ તેનો અર્થ એવો નથી થતો કે ભારત ઈન્ડોનેશિયા સાથે લશ્કરી સહયોગ માટેના કરાર કરશે તો ચીન હાથ બાંધીને બેસી રહેશે! ભારતને રીતસર એ રીતે ચેતવણી જ આપી છે! ચીનને એવો ભય છે કે જો ભારત સાબન્ગ ખાતે મિલિટરી બેઝ ઊભો કરે તો મલાક્કા સ્ટ્રેઈટનો વ્યાપક ઉપયોગ કરતા ચીનની આર્થિક અને સલામતી સ્થિતિ જોખમાઈ જશે.